25 март

25 март е 84-тият ден в годината според григорианския календар (85-и през високосна година). Остават 281 дни до края на годината.

Събития 
 708 г. – Константин е избран за папа.
 717 г. – Лъв III е коронясан за византийски император.
 1306 г. – Робърт Брус става крал на Шотландия.
 1655 г. – Холандският астроном Кристиян Хюйгенс открива Титан – най-големия естествен спътник на Сатурн.
 1680 г. – Пожар изпепелява Търново. От целия град остава само една къща.
 1713 г. – Официално е осветен мъжкият православен манастир Александро-Невска лавра в Санкт Петербург.
 1807 г. – В Британската империя се забранява търговията с роби; капитаните, превозващи роби, били глобявани със £120 за всеки роб.
 1813 г. – Мишел Ней е произведен в Принц де ла Москова.
 1821 г. – В Пелопонес започва гръцкото въстание за освобождаване от Османската империя.
 1909 г. – В Русия Мадам Попова е арестувана за над 300 убийства.
 1941 г. – Кралство Югославия подписва във Виена договор за присъединяване към Тристранния пакт.
 1949 г. – Съветският съюз депортира 92 000 жители на Прибалтийските републики в Сибир, за да се проведе колективизацията в тези страни.
 1957 г. – С подписването на Римския договор от Западна Германия, Франция, Италия, Белгия, Нидерландия и Люксембург е създадена Европейската икономическа общност.
 1958 г. – Проведен е първият полет на канадския изтребител-прехващач Avro Canada CF-105 Arrow.
 1971 г. – Открит е нефтохимическият комбинат край Плевен.
 1992 г. – Космонавтът Сергей Крикальов се завръща на Земята след близо 10-месечен престой на борда на орбитална станция Мир.

Родени 

 1252 г. – Конрадин, крал на Йерусалим и Сицилия († 1268 г.)
 1297 г. – Андроник III Палеолог, византийски император († 1341 г.)
 1479 г. – Василий III, велик княз на Московското княжество († 1533 г.)
 1541 г. – Франческо I Медичи, велик херцог на Тоскана († 1587 г.)
 1767 г. – Жоашен Мюра, френски военен деец († 1815 г.)
 1774 г. – Франсоа Мари Доден, френски зоолог († 1804 г.)
 1844 г. – Адолф Енглер, германски ботаник († 1930 г.)
 1856 г. – Марин Маринов, български военен деец († 1885 г.)
 1856 г. – Макс Уле, германски археолог († 1944 г.)
 1859 г. – Анастас Бендерев, български офицер, генерал от руската армия († 1946 г.)
 1874 г. – Михаил Хаджинеделчев, български учител († 1947 г.)
 1881 г. – Бела Барток, унгарски композитор и пианист († 1945 г.)
 1882 г. – Арсени Йовков, български революционер († 1924 г.)
 1885 г. – Стефан Македонски, български оперен певец († 1961 г.)
 1889 г. – Константин Щъркелов, български художник († 1961 г.)
 1890 г. – Йоланде Якоби, немски психолог († 1973 г.)
 1890 г. – Чудомир, български писател-хуморист († 1967 г.)
 1900 г. – Веселин Бешевлиев, български историк и филолог († 1992 г.)
 1908 г. – Дейвид Лийн, английски режисьор († 1991 г.)
 1911 г. – Ангеларий, глава на Македонска православна църква († 1987 г.)
 1914 г. – Норман Борлауг, американски агроном, лауреат на Нобелова награда за мир († 2009 г. г.)
 1921 г. – Начо Папазов, български политик († 1996 г.)
 1921 г. – Симон Синьоре, френска актриса († 1985 г.)
 1934 г. – Христо Фотев, български поет († 2002 г.)
 1940 г. – Мина Мацини, италианска певица
 1941 г. – Ерхард Бузек, австрийски политик
 1942 г. – Арета Франклин, американска певица († 2018 г.)
 1946 г. – Панко Анчев, български литературовед и литературен критик
 1947 г. – Елтън Джон, британски певец и композитор
 1952 г. – Дидие Пирони, френски пилот от Формула 1 († 1987 г.)
 1965 г. – Сара Джесика Паркър, американска актриса
 1965 г. – Стефка Костадинова, българска лекоатлетка
 1967 г. – Висенте Амиго, испански фламенко китарист
 1969 г. – Николай Недков, български футболист
 1972 г. – Роберто Акуня, аржентински футболист
 1975 г. – Пламен Крумов, български футболист
 1978 г. – Тиана Кай, американска порноактриса
 1980 г. – Александър Сивилов, български историк
 1989 г. – Скот Синклеър, английски футболист

Починали 

 752 г. – Стефан II, римски папа (починал преди да встъпи в длъжност)
 1189 г. – Фредерик, херцог на Бохемия (* 1141 г.)
 1625 г. – Джанбатиста Марино, италиански поет (* 1569 г.)
 1774 г. – Каролина фон Насау-Саарбрюкен, немска аристократка (* 1704 г.)
 1801 г. – Новалис, немски поет (* 1772 г.)
 1867 г. – Фридлиб Рунге, немски химик и професор (* 1794 г.)
 1876 г. – Никола Странджата, български революционер
 1902 г. – Методи Патчев, български революционер (* 1875 г.)
 1905 г. – Морис Баримор, американски актьор (* 1849 г.)
 1914 г. – Фредерик Мистрал, френски поет, Нобелов лауреат (* 1830 г.)
 1918 г. – Клод Дебюси, френски композитор (* 1862 г.)
 1925 г. – Коста Шулев, деец на БКП и БКМС (* 1898 г.)
 1930 г. – Георги Марчин, български военен деец (* 1859 г.)
 1951 г. – Михаил Йовов, български военен и държавен деец, дипломат (* 1886 г.)
 1966 г. – Венелин Ганев, български юрист и политик (* 1880 г.)
 1976 г. – Петър Хаджипанзов, български революционер (* 1901 г.)
 1980 г. – Ролан Барт, френски литературен критик и писател (* 1915 г.)
 2012 г. – Антонио Табуки, италиански писател (* 1943 г.)

Празници 
 Източноправославна църква и Римокатолическа църква – Свети Дисмас или Димас
 Християнство – Благовещение (Имен ден на Благовест, Благовеста, Благой, Блага, Вангел, Вангелия)
 ООН – Международен ден на възпоминание на жертвите на робството и търговията с роби (от 2008 г.)
 Международен ден на спортното кино (от 2002 г. по решение на Международния олимпийски комитет и Международната федерация по спортно кино и телевизия)
 Празник на Асоциацията на медийните експерти в администрацията (от 2006 г. с решение на пресаташетата от различни институции в цялата страна)
 Ден на пощенската картичка
 България – Празник на ДЗИ (от 1994 г.)
 България – Ден на жената и майката (от 1994 г.)
 Беларус – Ден на свободата (от 1918 г.)
 Гърция – Декларация за независимост (от Османска империя, 1821 г., национален празник)
 Русия – Ден на културата
 Сан Марино – Празник на бунтовниците
 САЩ – Ден на Мериленд
 Словения – Ден на майката
 Украйна – Ден на службата за сигурност

325